CELEX: 32007R1238
Language: sl
Date: 2007-10-23 00:00:00
Title: Uredba Komisije (ES) št. 1238/2007 z dne 23. oktobra 2007 o predpisih glede kvalifikacij članov Komisije za pritožbe Evropske agencije za kemikalije

24.10.2007   
            
            
               SL
            
            
               Uradni list Evropske unije
            
            
               L 280/10
            
         
      UREDBA KOMISIJE (ES) št. 1238/2007
   z dne 23. oktobra 2007
   o predpisih glede kvalifikacij članov Komisije za pritožbe Evropske agencije za kemikalije
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 1907/2006 Evropskega Parlamenta in Sveta o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije in o spremembi Direktive 1999/45/ES ter o razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (1) ter zlasti členov 76(1)(h) in 89 Uredbe,
   ob upoštevanju naslednjega:
   
               (1)
            
            
               Uredba (ES) št. 1907/2006 pooblašča Evropsko agencijo za kemikalije (Agencija), da sprejema posamezne odločitve glede registracije kemičnih snovi, ustanavlja pa tudi Komisijo za pritožbe, kamor se lahko zoper te posamezne odločitve vloži pritožba.
            
         
               (2)
            
            
               Člen 89 Uredbe (ES) št. 1907/2006 pooblašča Evropsko komisijo, da sprejme podrobna pravila o potrebnih kvalifikacijah članov Komisije za pritožbe.
            
         
               (3)
            
            
               Komisiji za pritožbe mora predsedovati nekdo s priznanimi izkušnjami s področja zakonodaje Skupnosti.
            
         
               (4)
            
            
               Ukrepi, predvideni s to uredbo, so v skladu z mnenjem odbora, ustanovljenega po členu 133 Uredbe (ES) št. 1907/2006 –
            
         SPREJELA NASLEDNJO UREDBO:
   Člen 1
   Kvalifikacije članov Komisije za pritožbe
   1.   Komisija za pritožbe je sestavljena iz strokovno in pravno usposobljenih članov. Predsednik mora imeti pravno izobrazbo.
   2.   Strokovno usposobljeni člani in njihovi namestniki morajo imeti univerzitetno diplomo ali enakovredno izobrazbo ter določeno število let strokovnih izkušenj s področja ocenjevanja nevarnosti in izpostavljenosti ali obvladovanja tveganja v zvezi z zdravjem ljudi ali okoljskim tveganjem zaradi kemičnih snovi ali s podobnih področij.
   3.   Pravno usposobljeni člani in njihovi namestniki morajo imeti diplomo iz prava in priznane izkušnje s področja zakonodaje Skupnosti.
   Člen 2
   Začetek veljavnosti
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 23. oktobra 2007
      
         
            Za Komisijo
         
         Günter VERHEUGEN
         
         
            Podpredsednik
         
      
   
   
      (1)  UL L 396, 30.12.2006, str. 1; kakor je bila popravljena v UL L 136, 29.5.2007, str. 3.